IRPC คว้าโล่รับรอง “โรงงานอุตสาหกรรมเชิงนิเวศ 2016”
IRPC คว้าโล่รับรอง “โรงงานอุตสาหกรรมเชิงนิเวศ 2016”
12 ต.ค. 2559

บริษัท ไออาร์พีซี จำกัด (มหาชน) หรือ IRPC ได้รับการรับรอง “โรงงานอุตสาหกรรมเชิงนิเวศ Eco Factory” โดยมีผู้แทนบริษัทจากโรงงาน IRPC ทั้ง 11 โรงงาน รับมอบโล่รับรองจาก ดร. อรรชกา สีบุญเรือง รัฐมนตรีว่าการกระทรวงอุตสาหกรรม โดยมีนายสมชาย หาญหิรัญ ปลัดกระทรวงอุตสาหกรรม และนายบวร วงศ์สินอุดม รองประธานสภาอุตสาหกรรมแห่งประเทศไทย ให้เกียรติร่วมเป็นสักขีพยานในพิธีในงานสัมนาวิชาการประจำปี 2559 “Eco Innovation and Solution 2016” จัดโดยสถาบันสิ่งแวดล้อมอุตสาหกรรม สภาอุตสาหกรรมแห่งประเทศไทย ณ ศูนย์นิทรรศการและการประชุมไบเทค บางนา
โดย IRPC ได้รับโล่รับรองทั้งสิ้น 11 โรงงานด้วยกัน ได้แก่ โรงงานแปรสภาพคอนเดนเสทเรสซิดิว โรงงานแปรสภาพคอมไบน์แก๊สออยล์ โรงงานผลิตเม็ดพลาสติกโพลีเอธิลีน ชนิดความหนาแน่นสูงและชนิดที่มีน้ำหนักโมเลกุลสูง โรงงานผลิตก๊าซโพรพิลีน โรงงานผลิตอะเซทิลีน แบล็ค โรงงานผลิตเม็ดพลาสติกคอมพาวนด์ โรงงานผลิตเม็ดพลาสติกโพลิโพรพิลีน โรงกรองน้ำบ้านค่าย โรงงานทำเคมีภัณฑ์ เบนซีน โทลูอีน ไซลีน โรงงานผลิตเม็ดพลาสติกโพลีสไตรีน และโรงงานผลิตสารเคมีโพลีออลคอมพาวนด์ และได้ร่วมจัดบูธนิทรรศการโดยเน้นการมีส่วนร่วมกับชุมชนและส่งเสริมโครงการวิสาหกิจชุมชนต่างๆ
 
